ประกาศกรมสรรพสามิตประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัดยาเส้นหรือยาสูบเข้ามาในหรือส่งออกไปนอกราชอาณาจักร------------------------ อาศัยอำนาจตามความในมาตรา๒๗ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิตกำหนดหลักเกณฑ์ วิธีการและเงื่อนไขไว้ดังต่อไปนี้ ข้อ ๑ให้ยกเลิกประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักร ฉบับลงวันที่ ๒๕กุมภาพันธ์ พ.ศ.๒๕๓๔ ข้อ ๒ให้ผู้ประสงค์จะนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ นอกจากยาสูบชนิดบุหรี่ซิกาแรตที่ผลิตในต่างประเทศเข้ามาในหรือส่งออกไปนอกราชอาณาจักรยื่นคำขออนุญาต ตามแบบ ย.ส. ๐๑-๐๕ ณ กรมสรรพสามิตหรือสำนักงานสรรพสามิตจังหวัด พร้อมสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) การยื่นคำขอตามวรรคหนึ่งถ้าเป็นการส่งใบยาแห้งพันธุ์ยาสูบเบอร์เล่ย์ออกไปนอกราชอาณาจักรผู้ยื่นคำขอต้องอยู่ในหลักเกณฑ์ข้อใดข้อหนึ่งดังต่อไปนี้ (๑) เป็นโรงอุตสาหกรรมยาสูบของรัฐ (๒)เป็นผู้ได้รับใบอนุญาตให้ซื้อใบยาแห้งพันธุ์ยาสูบเบอร์เล่ย์ที่ได้แจ้งปริมาณรับซื้อไว้ต่อกรมสรรพสามิต ข้อ ๓ให้ผู้ประสงค์จะนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ปฏิบัติตามหลักเกณฑ์ วิธีการ และเงื่อนไขดังต่อไปนี้ ๓.๑ กรณีนำเข้ามาในราชอาณาจักรเพื่อการค้านอกจากนำเข้ามาเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร (๑) ต้องเป็นผู้ได้รับใบอนุญาตขายยาสูบชนิดบุหรี่ซิกาแรตที่ผลิตในต่างประเทศ ประเภท ๑ ขายโดยไม่จำกัดจำนวน (๒)ผู้นำเข้ายาสูบชนิดบุหรี่ซิกาแรตในต่างประเทศแต่ละตราจะต้องเป็นผู้ผลิตยาสูบชนิดบุหรี่ซิกาแรตซึ่งเป็นเจ้าของตรานั้นหรือได้รับการแต่งตั้งจากบริษัทผู้ผลิตในต่างประเทศซึ่งเป็นเจ้าของตรานั้นให้เป็นผู้แทนจำหน่ายในราชอาณาจักรได้แต่ผู้เดียวโดยมีหลักฐานแสดงการแต่งตั้งแนบมาพร้อมคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร (แบบ ย.ส. ๐๑-๐๖) (๓) ยื่นคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๑-๐๖ ต่ออธิบดีกรมสรรพสามิตก่อนเวลานำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรพร้อมสำเนาใบแสดงรายการและราคาสินค้า (Invoice) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย(Proforma Invoice) (๔)ยื่นตัวอย่างซองยาสูบชนิดบุหรี่ซิกาแรตที่ผลิตในต่างประเทศซึ่งพิมพ์ข้อความเป็นภาษาไทยบนซองยาสูบชนิดบุหรี่ซิกาแรตที่ผลิตในต่างประเทศที่จะนำเข้ามาในราชอาณาจักร ดังนี้ (๔.๑) ระบุคำเตือนเรื่องโทษของยาสูบชนิดบุหรี่ซิกาแรตส่วนผสมที่สำคัญ (Ingredient)เช่นเดียวกับยาสูบชนิดบุหรี่ซิกาแรตของโรงอุตสาหกรรมยาสูบของรัฐ ตัวอักษรมีขนาดความกว้างไม่น้อยกว่า ๑ มิลลิเมตรและความสูงไม่น้อยกว่า ๒ มิลลิเมตร (๔.๒) ระบุชื่อที่ตั้งของโรงงานผลิตยาสูบชนิดบุหรี่ซิกาแรต และสถานประกอบกิจการของผู้นำเข้า การยื่นตัวอย่างซองยาสูบชนิดบุหรี่ซิกาแรตดังกล่าวนั้นให้ยื่นพร้อมคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร(ย.ส. ๐๑-๐๖) (๕) แจ้งราคา C.I.F. บาท/ซองและราคาขายปลีก (ประเภท ๓) บาท/ซอง ของยาสูบชนิดบุหรี่ซิกาแรตที่ผลิตในต่างประเทศที่จะนำเข้ามาในราชอาณาจักรของแต่ละตราในคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร(แบบ ย.ส. ๐๑-๐๖) (๖)ต้องนำเข้าทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด (๗)หากประสงค์จะนำแสตมป์ยาสูบไปปิด ณ โรงงานผู้ผลิตบุหรี่ซิกาแรตในต่างประเทศ จะต้องปฏิบัติตามประกาศกรมสรรพสามิต เรื่องการนำแสตมป์ยาสูบไปปิด ณ โรงงานผู้ผลิตบุหรี่ซิกาแรตในต่างประเทศและประกาศกรมสรรพสามิตเรื่อง วิธีการปิดและขีดฆ่าแสตมป์ยาสูบ ๓.๒กรณีนำเข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร (๑)ต้องเป็นผู้ได้รับอนุมัติให้จัดตั้งเป็นคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร (๒)ต้องเป็นผู้ได้รับใบอนุญาตขายยาสูบชนิดบุหรี่ซิกาแรตที่ผลิตในต่างประเทศประเภท ๑ หรือประเภท ๒ หรือประเภท ๓ แล้วแต่กรณี (๓)ต้องยื่นคำขออนุญาตก่อนนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๑-๐๖ต่ออธิบดีกรมสรรพสามิต พร้อมหลักฐานต่าง ๆ ดังนี้ (๓.๑) สำเนาตาม (๑) และ (๒) (๓.๒)สำเนาใบแสดงรายการและราคาสินค้า (Invoice) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (ProformaInvoice) (๔)ต้องนำเข้ามาทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ๓.๓กรณีนำเข้ามาในราชอาณาจักรเพื่อนำเข้าในคลังสินค้าทัณฑ์บนตามกฎหมายว่าด้วยศุลกากรโดยมิใช่เพื่อการค้าหรือเป็นตัวอย่างสินค้าและไม่ประสงค์จะรับมอบไปจากพนักงานศุลกากรเพื่อขนผ่านด่านศุลกากร (๑)ต้องเป็นผู้ได้รับอนุญาตให้จัดตั้งเป็นคลังสินค้าทัณฑ์บนตามกฎหมายว่าด้วยศุลกากร (๒)ต้องยื่นคำขออนุญาตก่อนนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๑-๐๖ต่ออธิบดีกรมสรรพสามิต พร้อมสำเนาตาม (๑) และสำเนาใบแสดงรายการและราคาสินค้า (Invoice)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (Proforma Invoice) (๓)ต้องนำเข้ามาทางด่านศุลกากรกรุงเทพมหานคร หรือด่านศุลกากรอื่นตามที่อธิบดีกรมสรรพสามิตประกาศกำหนด ข้อ ๔เมื่ออธิบดีกรมสรรพสามิตหรือเจ้าพนักงานที่ได้รับมอบหมายจากอธิบดีกรมสรรพสามิต พิจารณาคำขออนุญาตแล้วเห็นสมควรอนุญาตให้ออกใบอนุญาต ดังต่อไปนี้ (๑) ใบอนุญาตให้นำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบนอกจากยาสูบชนิดบุหรี่ซิกาแรตที่ผลิตในต่างประเทศเข้ามาในหรือส่งออกไปนอกราชอาณาจักร ตามแบบ ย.ส. ๐๒-๐๖ สำหรับคำขออนุญาตตามข้อ ๒ (๒)ใบอนุญาตให้นำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ตามแบบ ย.ส. ๐๒-๐๗ สำหรับคำขออนุญาตตามข้อ ๓ ข้อ ๕ให้ผู้ได้รับอนุญาตนำเข้ามาในหรือส่งออกไปนอกราชอาณาจักรตามข้อ ๔ ปฏิบัติตามเงื่อนไข แล้วแต่กรณี ดังนี้ (๑) ยอมให้เจ้าพนักงานตรวจสอบจำนวน ชนิดและน้ำหนักเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบที่นำเข้ามาในหรือส่งออกไปนอกราชอาณาจักร (๒) การนำเข้ามาในราชอาณาจักรให้ปิดแสตมป์ยาสูบบนซองยาเส้น หรือยาสูบ ก่อนที่จะรับมอบไปจากเจ้าพนักงานศุลกากรหรือที่ซึ่งอธิบดีกรมสรรพสามิตอนุญาตให้ปิดแสตมป์ยาสูบภายหลังรับมอบไปจากเจ้าพนักงานศุลกากร (๓)ในกรณีที่ได้รับอนุญาตให้ส่งยาเส้นหรือยาสูบ ออกไปขายนอกราชอาณาจักรโดยไม่ต้องปิดแสตมป์ยาสูบตามมาตรา ๑๘แห่งพระราชบัญญัติยาสูบ พ.ศ. ๒๕๐๙ ให้ยื่นหนังสือแสดงรายละเอียดการส่งยาเส้นหรือยาสูบออกไปขายนอกราชอาณาจักร ตามแบบ ย.ส. ๐๑-๐๗ (๔)ในกรณีได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบ ออกไปนอกราชอาณาจักรจะต้องส่งออกไปภายในกำหนดเวลาที่ระบุไว้ในใบอนุญาต และเมื่อได้ส่งออกไปนอกราชอาณาจักรแล้วให้ผู้ได้รับอนุญาตนำหนังสือรับรองของเจ้าหน้าที่ศุลกากรแสดงว่า เมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบได้ส่งออกไปนอกราชอาณาจักรแล้ว ตามแบบ ย.ส. ๐๑-๐๘ ส่งให้กรมสรรพสามิตภายใน ๗วันนับแต่วันที่ได้ส่งออกไปนอกราชอาณาจักร (๕)ในกรณีได้รับอนุญาตให้ส่งเมล็ดพันธุ์ยาสูบ ต้นใบยา ใบยา ยาอัด ยาเส้น หรือยาสูบ ออกไปนอกราชอาณาจักรแต่มิได้มีการส่งออกไปภายในกำหนดเวลาที่ระบุไว้ในใบอนุญาตให้ถือว่าใบอนุญาตถูกยกเลิก (๖)ผู้ได้รับอนุญาตนำเข้ายาสูบชนิดบุหรี่ซิกาแรตที่ผลิตในต่างประเทศ ต้องนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรตามตราและจำนวนภายในกำหนดเวลาที่ระบุไว้ในใบอนุญาตหากมิได้มีการนำเข้าภายในกำหนดเวลาที่ระบุไว้ในใบอนุญาต ให้ถือว่าใบอนุญาตถูกยกเลิก ในกรณีที่มีการนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรผู้ได้รับอนุญาตต้องนำใบอนุญาตมาให้เจ้าพนักงานบันทึกจำนวนที่นำเข้าหลังใบอนุญาตทุกครั้งที่ชำระค่าแสตมป์ยาสูบ (๗) เมื่อยาสูบชนิดบุหรี่ซิกาแรตที่ผลิตในต่างประเทศได้นำเข้ามาในราชอาณาจักรถึงด่านศุลกากรและได้ชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อกรมสรรพสามิตเพื่อจัดเจ้าหน้าที่ไปทำการตรวจสอบความถูกต้องของข้อความบนซองยาสูบและแสตมป์ยาสูบที่ปิดบนซองยาสูบชนิดบุหรี่ซิกาแรตนั้น ข้อ ๖ประกาศนี้ให้ใช้บังคับตั้งแต่วันประกาศเป็นต้นไป ประกาศณ วันที่ ๑๑ มิถุนายน ๒๕๓๔ โกวิทย์ โปษยานนท์ อธิบดีกรมสรรพสามิต[รก.๒๕๓๔/๑๒๐/๖๔๕๗/๙ กรกฎาคม ๒๕๓๔] เพ็ญพร/พิมพ์/แก้ไข ๒๖/๐๙/๔๕ B+A(C)